सेलिब्रिटी फिटनेस ट्रेनर योगेश बोले- मल्टीपल इंजरी के बावजूद बैसाखी से जिम आते थे सोनू सूद
Story Of Celebrity Fitness Coach Yogesh Bhateja And His Success With Clients Like Kangana Ranaut And Sonu Sood कपिल को ट्रेनिंग देते हुए उनके एक्सप्रेशन देखकर निकल गई थी हंसी - वर्क कमिटमेंट के चलते एमएस धोनी के लिए सुशांत के ट्रेनर नहीं बने - सोनू इकलौते सेलिब्रिटी हैं जिन्हें कॉल कर खाने और पानी पीने की याद दिलानी पड़ती है
मुंबई के अंधेरी वेस्ट का एक जिम। ये जिम बाकी आम जिम्स की तरह ही है लेकिन यहां हमारी मुलाकात हुई एक बहुत ही खास इंसान से। उनका नाम है योगेश भटेजा। योगेश पिछले 10 सालों से बॉलीवुड सेलेब्स के फिटनेस कोच हैं। कंगना रनौट, सोनू सूद, कपिल शर्मा, तमन्ना भाटिया, श्रेया सरन जैसे 17-18 सेलेब्स योगेश के क्लाइंट हैं। वजन घटाना-बढ़ाना हो या सिक्स पैक एब्स बनाने हों, योगेश सेलेब्स के इन सारे बॉडी ट्रांसफोर्मेशन पर उन्हें गाइड करते हैं।
आज रील टू रियल में हम योगेश से जानेंगे कि बॉलीवुड के सितारे कैसे अपने फिटनेस का ध्यान रखते हैं, कैसे हर फिल्म के लिए कुछ अलग फिजिक में नजर आते हैं।
सबसे पहले जानते हैं कौन हैं योगेश भटेजा?
योगेश 10 सालों से बतौर फिटनेस कोच काम कर रहे हैं। ये अंधेरी वेस्ट के एक जिम में ट्रेनर हैं। ये अब तक करीब 17 सेलिब्रिटीज के फिटनेस ट्रेनर रह चुके हैं। इनके अलावा ये 7800 आम लोगों को भी ट्रेन कर चुके हैं। योगेश दिल्ली के रहनेवाले हैं जो 2013 में मुंबई आकर फिटनेस कोच बने थे।
बैसाखी से चलकर वर्कआउट करने आते थे सोनू सूद
मेरे पहले सेलिब्रिटी क्लाइंट सोनू सूद हैं, जिनसे मैं 2013 में मिला था। उनके साथ काम करने की जर्नी मजेदार थी। उस समय वो फिल्म आर. राजकुमार की शूटिंग कर रहे थे और सेलिब्रिटी क्रिकेट लीग में चोट लगने से उन्हें मल्टीपल फ्रैक्चर हुए थे और उनका एक पैर टूटा हुआ था।
मैं खुद को लकी मानता हूं कि मुझे सोनू जैसा क्लाइंट मिला जो इतना ज्यादा मोटिवेटेड है। वो टूटे पैर के साथ क्रचेस (बैसाखियों) से ही जिम आते थे। उन्होंने कभी कोई जिम ट्रेनर नहीं रखा था अपने पास। मैंने उनसे कहा कि मुझे आपके 15 दिन चाहिए।
मैं उस वक्त मुंबई में नया-नया आया था और खुद को प्रूफ करना था। 15 दिनों में मैंने जो मॉडिफिकेशन उनकी डाइट, वर्कआउट, लाइफस्टाइल में किया, वो उससे बहुत खुश थे। उसके एक महीने बाद ही हमने मिलकर फिल्म हैप्पी न्यू ईयर के लिए काम शुरू कर दिया।
टूटे पैर के साथ दो फिल्मों में एक साथ काम करते थे सोनू सूद
इंजरी के दौरान फिटनेस में ध्यान देना बेहद चैलेंजिंग था। उस समय वो एक फिल्म मुंबई में शूट कर रहे थे और उनकी दूसरी की शूटिंग हैदराबाद में चल रही थी। हमारा रूटीन ऐसा था कि हम सुबह हैदराबाद में शूट करते थे और रात को मुंबई में। ऐसा हमने 7 दिनों तक किया।
17 साल सोनू बिना ट्रेनर के रहे सोनू सूद 
मैं सोनू सूद का पहला फिटनेस ट्रेनर हूं, इससे पहले वो 17 सालों तक खुद अपने आपको ट्रेन करते थे। ऐसे में कई बार उन्हें मेरी ट्रेनिंग पॉइंट ठीक नहीं लगते थे, लेकिन हम कभी एक- दूसरे का ईगो क्लैश नहीं होने देते थे। एक-दूसरे के एक्सपीरियंस समझते हुए हम पिछले 10 सालों से साथ हैं। पिछले 10 साल में जब भी सोनू परदे पर गए हैं, उन्होंने अपने 6 पैक्स दिखाए ही हैं।
सोनू इकलौते सेलिब्रिटी हैं जिन्हें कॉल कर खाने और पानी पीने की याद दिलानी पड़ती है
मेरी क्लाइंट लिस्ट में सोनू इकलौते सेलिब्रिटी हैं जिन्हें मुझे मैसेज में याद दिलाना पड़ता हैं कि आप खाना खा लेना। मैं याद दिलाता हूं कि किस दिन कार्ब्स लेना या उनके स्पॉटबॉय को कहता हूं कि अब उन्हें पानी पिला दो। उनके साथ सबसे बड़ा चैलेंज ये है कि वो शाकाहारी हैं और सप्लिमेंट्स भी कम ही लेते हैं। उनके अपने फंडे हैं, जिन्हें मैं छेड़ता नहीं हूं। अच्छी बात ये है कि वो अपनी बॉडी को अच्छी तरह पहचानते हैं। वो ट्रेवल भी करते हैं तो वर्कआउट पर ध्यान देते हैं।
जिम में सबसे ज्यादा हार्डवर्किंग कंगना, तमन्ना और सोनू 
कंगना रनौत और तमन्ना भाटिया बहुत ही हार्डवर्किंग हैं। ऐसा बहुत कम देखने मिलता है, जब ये कहें कि हमसे ये नहीं हो पाएगा। दोनों ही एक्ट्रेस सेल्फ ड्रिवेन और सेल्फ मोटिवेटेड हैं। इन्हे कभी ओवरपुश नहीं करना पड़ता।
कंगना की ट्रांसफॉर्मेशन जर्नी रही है जोखिम भरी
कंगना ने फिल्म थलाइवी के लिए 20 किलो वजन बढ़ाया था। वहीं पंगा में उन्हें मस्क्यूलर बॉडी चाहिए थी। दूसरी तरफ धाकड़ में उनकी छोटी वेस्टलाइन दिखी है। सिर्फ 6 महीने के गैप में 20 किलो वजन बढ़ाना और घटाना काफी चैलेंजिंग था। वजन बढ़ाने के लिए हम कैलोरी सरप्लस में लेते थे, जिसका मतलब है कि आपको बॉडी के BMR से ज्यादा कैलौरीज खानी पड़ती हैं।
इसके ठीक बाद उन्हें धाकड़ की शूटिंग करनी थी। इसमें उन्हें कैलेरी डेफेसिएट में जाना था। इसमें बहुत वक्त लगता है। इस दौरान काफी परेशानियां आईं। कई बार कंगना का एनर्जी लेवल ड्रॉप हो जाता था। शरीर को इसकी आदत नहीं होती तो बहुत दर्द होता है, लेकिन टारगेट अचीव करने के लिए कंगना ने इन सबका सामना किया।
वर्क कमिटमेंट के चलते एमएस धोनी के लिए सुशांत के ट्रेनर नहीं बने
सुशांतसिंह राजपूत मेरे पास फिल्म एमएस धोनी की शूटिंग से पहले आए थे। वो चाहते थे कि मैं उन्हें 4 महीने की ट्रेनिंग दूं और साथ रहें, लेकिन उस समय तमन्ना भाटिया, कपिल शर्मा, सोनू सूद, फराह खान जैसे दूसरे सेलेब्स से कमिटमेंट होने के कारण इनकार कर दिया।
सुशांत से मैं सिर्फ एक बार मिला हूं वो भी अंकिता लोखंडे की वजह से, जो उस टाइम उनकी दोस्त थीं। उस वक्त मैं अंकिता को ट्रेन करता था और उन्होंने ही मुझे सुशांत से मिलवाया था। सुशांत ने मुझसे एक दिन का ट्रायल लिया और फिर लौट गए। उसके दो दिन बाद मुझे नीरज पांडे की ऑफिस से कॉल आया कि वो मुझसे मिलना चाहते थे। उन्होंने मुझसे सुशांत के लिए चार महीने मांगे जो कि मुश्किल था, इसीलिए उनके साथ काम नहीं कर पाया।
फराह खान वर्कआउट करती और फिर कहती अब नहीं करुंगी, अब नहीं करुंगी
फराह खान के साथ काम करके मुझे बहुत मजा आया। उनका एटीट्यूड बहुत अलग है। वो बहुत हंसमुख और मस्ती करने वाली इंसान हैं। वो थोड़ा ही वर्कआउट करके कहती थीं कि अब नहीं करूंगी, लेकिन चाहे कुछ भी हो मैं तो उन्हें एक्सरसाइज करवाता ही था। फराह खान ने मेरे साथ रहकर 17 किलो वजन कम किया था।
कपिल को ट्रेनिंग देते हुए उनके एक्सप्रेशन देखकर निकल गई थी हंसी
कपिल शर्मा की दोनों फिल्म 'किस किसको प्यार करूं' और 'फिरंगी' में बॉडी ट्रांसफॉर्मेशन नजर आया है। आमतौर पर कपिल को हम एक लाफ्टर किंग के तौर पर जानते हैं जो कुछ भी कहें या करें, आपको हंसी आ जाएंगी। एक इंसान जो कम वर्कआउट करता था, उसे उसके कम्फर्ट जोन से बाहर निकालना आसान नहीं था।
पहले दिन जब मैं उनकी ट्रेनिंग कराने गया। मैं उनसे स्ट्रेचेस करवा रहा था और वो एक्सप्रेशन देकर कर रहे थे। 15 मिनट तक तो मैंने अपनी हंसी रोक ली, लेकिन 16वें मिनट नहीं रोक पाया। उस वक्त कपिल ने मुझसे बहुत मैच्योरिटी के साथ कहा था-कोई नहीं, किसी को भी हंसी आ जाएगी। उसके बाद वो बहुत डेडिकेटेड हो गए। मैं पिछले 8 सालों से उन्हें ट्रेन कर रहा हूं।
लॉकडाउन में शुरू की ऑनलाइन ट्रेनिंग आज 7800 क्लाइंट हैं
सेलिब्रिटी रोजाना 10-12 घंटे काम करते हैं, लेकिन जब लॉकडाउन हुआ तो घर बैठे-बैठे कोई अपनी एनर्जी यूज नहीं कर पा रहा था। ऐसे में हमने ऑनलाइन ट्रेनिंग देनी शुरू की, जिससे घर बैठे लोग वर्कआउट कर सकें।
मेरी टीम में 12 लोग हैं जिन्हे मैं ट्रैवेलिंग के लिए भेजता हूं। मैंने उन्हें पिछले साल ही हायर किया है क्योंकि अब मैं सोसाइटी के लिए कुछ करना चाहता हूं। लॉकडाउन में हमने ऑनलाइन ट्रेनिंग शुरू की ताकि ज्यादा से ज्यादा लोगों से हम जुड़ सकें। अब तक हमने 7800 लोगों को ट्रेन किया है। साथ ही अब हम बच्चों को भी ट्रेन कर रहे हैं जोकि हमारे देश के फ्यूचर जनरेशन हैं। फिलहाल 11 साल का बच्चा भी मुझसे ट्रेनिंग ले रहा है।
आम आदमी हो या सेलिब्रिटी, फिटनेस को लेकर सबकी जरूरतें, टारगेट एक जैसे ही होते हैं हालांकि सेलिब्रिटी के साथ एक्टिव होना बहुत ज्यादा जरूरी हो जाता है क्योंकि हर रोज परदे पर दिखना होता हैं। उन्हें हर अलग-अलग किस्म की सिचुएशन फेस करनी होती हैं, चाहे वो ओवरनाइट शूट हो या सुबह जल्दी शूट हो। ऐसे में एक जैसा दिखना आसान नहीं हैं। उदाहरण के तौर पर यदि आप ओवरनाइट काम कर रहे हैं तो सुबह आप चेहरे पर सूजन दिखती हैं, कई बार शरीर में ब्लोटिंग हो जाती है। ये एक अलग किस्म का प्रेशर होता है सेलिब्रिटीज पर। तो ऐसे में, उनको हमेशा एक जैसा दिखाना, बतौर कोच हमारा काम थोड़ा ज्यादा डिमांडिंग हो जाता है।
रील यू रियल में ये स्टोरीज भी पढ़िए-
43 एकड़ में फैला नितिन देसाई का ND स्टूडियो:पैकअप के बाद भी सेट नहीं छोड़ना चाहती थीं ऐश्वर्या, सलमान यहां बिना सिक्योरिटी घूमते हैं
मुंबई से कोई 65 किमी दूर है कर्जत। ये पिछले 20 सालों से बॉलीवुड का फेवरेट शूटिंग डेस्टिनेशन है। 2005 में कर्जत में ND स्टूडियो बना, जिसे बनवाया फेमस आर्ट डायरेक्टर नितिन चंद्रकांत देसाई ने। हम जब मुंबई से कोई डेढ़ घंटा ड्राइव करके यहां पहुंचे तो इस स्टूडियो को देख कर एहसास हुआ कि किसी अलग ही दुनिया में हैं।
पूरी स्टोरी पढ़ने के लिए यहां क्लिक करें-
टॉप बाॅलीवुड मेकअप आर्टिस्ट भरत एंड डोरिस:पहली बार रेखा का मेकअप करते हाथ कांपने लगे, अब 56 देशों में 450 मेकअप प्रोडक्ट
हम सुबह 9 बजे अंधेरी के ईस्ट में B&D मेकअप स्टूडियो पहुंचे। यहां अलग-अलग तरह के लगभग 450 मेकअप प्रोडक्ट्स थे। मेकअप के इन समानों के अलावा स्टूडियो में 80 के दशक से लेकर अभी तक के लगभग सभी फिल्मी स्टार्स की तस्वीरें भी थीं।
ये स्टूडियो है बॉलीवुड के टॉप मेकअप आर्टिस्ट भरत और डोरिस का। ये दोनों बिजनेस पार्टनर तो हैं हीं, लाइफ पार्टनर भी हैं। भरत मेकअप आर्टिस्ट हैं और डोरिस हेयर स्टाइलिस्ट। उन्होंने बताया कि दोनों 40 साल से साथ काम कर रहे हैं। भरत और डोरिस देश के पहले ऐसे मेकअप आर्टिस्ट हैं, जिन्होंने खुद के मेकअप ब्रांड B&D की शुरुआत की है।
पूरी स्टोरी पढ़ने के लिए यहां क्लिक करें-
65 वैनिटी के मालिक केतन रावल:बोले- एक्ट्रेसेस पेड़ के पीछे कपड़े बदलती थीं, पूनम ढिल्लन लाईं पहली वैनिटी, अब सबसे महंगी वैन कंगना की
वैनिटी वैन्स के मालिक केतन रावल। केतन बताते हैं कि उनके पास 65 वैनिटी वैन हैं। अमिताभ बच्चन से लेकर महेंद्र सिंह धोनी तक, लगभग सारे बड़े फिल्मी सितारे, खिलाड़ी और अंबानी फैमिली तक उनकी कस्टमाइज वैनिटी ही इस्तेमाल करते हैं।
पूरी स्टोरी पढ़ने के लिए यहां क्लिक करें-